text: Video: 15-årig smadrer forsamlingshus - se skaderne
  13 december 2015 kl. 14.39
  Natten til søndag blev Svenstrup Forsamlingshus ødelagt for flere hundrede tusinde kroner.
  En 15-årig dreng gik amok ved midnatstid, og smadrede Svenstrup Forsamlingshus ved på Nordborg på Als for et endnu ukendt beløb. Drengen gik også til angreb på politiet.
  TV SYDs journalist Søren Laursen og fotograf Andreas P. Als har set nærmere på skaderne i forsamlingshuset.
  - Det ligner Jerusalems ødelæggelse, fortæller reporter Søren Laursen.
  Overalt flyder ødelagte møbler, glas og andet inventar. Forsamlingshusets nye toiletter er også smadret.
  Gerningsmanden låste døren. Politiet måtte derfor vente på, at forsamlingshusets forretningsfører kunne lukke dem ind. Den 15-årige havde derfor god tid til at ødelægge endnu mere.
  - Mens politiet udefra prøvede at kalde drengen til orden, så kastede han glaskander efter dem gennem vinduet, fortæller Søren Laursen.
  
  